איה נאפה

אָיָה נַאפָּה (ביוונית: Αγία Νάπα) היא עיירת נופש פופולרית הממוקמת ברצועת החוף הדרום מזרחית של קפריסין. איה נאפה נודעת בזכות קו החוף המרהיב שלה והיא מכילה כמה מהחופים המוצלחים ביותר בקפריסין. איה נאפה נודעת גם בזכות סצנת חיי הלילה התוססת שלה והיא נחשבת לאחד ממרכזי חיי הלילה הבולטים בקפריסין כיום, עם מגוון רחב של ברים ומועדונים. בתחום העיירה נמצאת כנסייה ונציאנית מהמאה ה-16, והמבקרים יכולים גם ללמוד על ההיסטוריה העשירה של איה נאפה במהלך ביקור בחורבות העתיקות, במוזיאונים ובגלריות לאומנות הנמצאות בעיירה. לאורך השנה נערכים באיה נאפה גם פסטיבלים ואירועים רבים המוקדשים בין היתר לאוכל, מוזיקה, ריקודים ויין. אחד האירועים הפופולריים ביותר הוא הפסטיבל הבין-לאומי של איה נאפה, שמתקיים בספטמבר וכולל מגוון הופעות, תערוכות וסדנאות. איה נאפה מכילה גם מגוון פעילויות ואטרקציות המתאימות למשפחות עם ילדים. בתחומי העיירה ישנם מספר פארקי מים, גן חיות ואקווריום, וכמו גם מסלולי מיני גולף, קארטינג ופארקי שעשועים. פעילויות פופולריות נוספות כוללות שיט, צלילה, מצנחי רחיפה, וגלישת גלים. == רקע כללי == בעוד שבמשך תקופה ארוכה האי היווה יעד תיירות פופולרי לחופשות משפחתיות, בעשורים האחרונים איה נאפה הפכה ליעד פופולרי בעיקר בקרב פוקדי המועדונים, בדומה לאי הספרדי איביזה. בנוסף לחיי הלילה התוססים, איה נאפה מהווה גם מוקד משיכה לתיירים מרחבי העולם בשל החופים המוצלחים שבה. === אקלים === == מוקדי עניין == 1 היער הלאומי קייפ גרקו‏. 2 מנזר איה נאפה‏. מנזר מהמאה ה-16. 3 הלונה פארק של איה נאפה‏, ☎ 003-572-372-4744NOCC. 4 המוזיאון העירוני תאלאסה‏, ☎ 003-572-381-6366NOCC. המוזיאון, אשר ממוקם במרכז העיירה, עוסק במורשת הימית של קפריסין, מהתקופה הפרהיסטורית ועד ימינו. במוזיאון מוצגים גם פסלים, תחריטים, פריטי קרמיקה, וציורים שנוצרו על ידי חלק מהאמנים היווניים וקפריסאים הבולטים ביותר במאה ה19 ובמאה ה20. === מפה אינטראקטיבית === המספרים על גבי המפה שלהלן מסמנים בין היתר את המיקום של מוקדי העניין המצוינים לעיל. == פעילויות == === חופים === לאורך שנים רבות העיירה משכה תיירים בעיקר בשל החופים המוצלחים שבה. המים, אשר הם צלולים, נוטים להיות די רדודים. לכל חוף ישנו גם מרכז ספורט מים, ובשל כך מומלץ להקפיד לוודא כי אתם יודעים איפה מסתיים אזור הרחצה ואיפה מתחיל האזור בו נוסעות סירות מנוע. בכל החופים תוכלו לרכוש מזון ומשקאות, או לשכור שמשיות ומיטות חוף. 1 חוף ניסי‏ (Nissi Beach‏), כתובת: Nissi Avenue 100‏. החוף הפופולרי ביותר באיה נאפה. במהלך עונת הקיץ מומלץ להגיע לחוף מוקדם ככל הניתן לפני שכל יתר התיירים נוהרים לחוף. החוף נמצא במרחק 4 קילומטרים מהכיכר המרכזית של העיירה. 2 חוף מאקרוניסוס‏ (Makronisos Beach‏), כתובת: Makronissou 17‏. חוף מוצלח באותה המידה כמו חוף ניסי, אשר נמצא מעט יותר רחוק. חוף מאקרוניסוס נוטה להיות פחות עמוס ויותר ידידותי למשפחות. 3 המפרץ היווני‏ (Grecian bay‏). החוף הקרוב ביותר למרכז העיירה אשר משתרע לאורך שלושה מפרצונים. === שונות === 4 פארק המים עולם המים‏ (WaterWorld Waterpark‏), ☎ 357-23-724444NOCC. === פסטיבלים ואירועים שנתיים === באיה נאפה מתקיימים שלושה פסטיבלים שנתיים: "הקרנבל הלאומי השנתי" - מתקיים בחודש פברואר. "חג הים" - מתקיים בסוף חודש מאי. "פסטיבל היין" - מתקיים בסוף הקיץ. == קניות == 1 מרכז הקניות סטאת'יס‏ (Stathis Shopping center‏). == אוכל == === אפשרויות בטווח מחירים נמוך מהממוצע === 1 מסעדת זעתר‏ (Zaatar Lebanese & Syrian Restaurant‏). מסעדה לבנונית/סורית === אפשרויות בטווח מחירים ממוצע === 2 טברנת נאפה‏ (Taverna Napa‏), כתובת: 15 Democratias Street‏, ☎ 357-23-721280NOCC. 3 לוס בנדידוס‏ (Los Bandidos‏), ☎ 357-23-723258NOCC. מסעדה מקסיקנית 4 המסעדת התאילנדית של יו‏ (Yo Thai Restaurant‏), כתובת: Nissi Ave 37A‏, ☎ 357-23-725575NOCC. מסעדה תאילנדית == שתייה וחיי לילה == ברים ופאבים 1 סיניור פרוג'ס‏ (Senior Frog's‏). 2 ייגרמייסטר ברקוד‏ (Jagermeister Barcode‏). 3 טיקי בר‏ (Tiki Bar‏). 4 טומי'ס פאב‏ (Tommy's Pub‏). 5 דה סקוור בר‏ (The Square Bar‏). מועדונים 6 מועדון סוהו‏ (Soho Club‏). 7 מועדון המבצר‏ (Castle Club‏). == לינה == === אפשרויות בטווח מחירים נמוך מהממוצע === 1 אולימפיק ביי‏ (Olympic Bay‏). 2 אלקסיה מלון ודירות להשכרה‏ (Alexia Hotel Apartments‏). 3 קריסטבל מלון ודירות להשכרה‏ (Christabelle Hotel Apartments‏). 4 בית המלון קריסלנד‏ (Chrysland Hotel‏). 5 קארינה מלון ודירות להשכרה‏ (Carina Hotel Apartments‏). === אפשרויות בטווח מחירים ממוצע === 6 נאפה מרמייד מלון וסוויטות‏ (Napa Mermaid Hotel and Suites‏). 7 מלון פלאזה נאפה‏ (Napa Plaza Hotel‏). 8 בית המלון פארוס‏ (Faros Hotel‏). 9 אוקיינוס ביץ'‏ (Okeanos Beach‏). === אפשרויות בטווח מחירים גבוה מהממוצע === 10 סאנפריים איה נאפא ספא וסוויטות‏ (Sunprime Ayia Napa Spa & Suites‏). == הגעה == === בטיסה === מרבית התיירים שמגיעים לאיה נאפה טסים קודם כל לנמל התעופה הראשי של קפריסין הנמצא בעיר לרנקה. משם, מרבית התיירים נוהגים לקחת מונית לאיה נאפה. אורך הנסיעה הוא כ-45 דקות ועלות הנסיעה היא בסביבות 55 יורו. === באוטובוס === תוכלו להגיע לעיירה גם באוטובוסים - קווי אוטובוס רבים מגיעים לאיה נאפה מהערים המרכזיות בקפריסין. === במכונית === תוכלו להגיע לעיירה גם באמצעות רכב שכור. מחירי השכרת הרכב סבירים יחסית בהשוואה ליעדים אחרים באזור הים התיכון, והרכב יאפשר לכם גם לחקור מעט יותר את האזור. במהלך הקיץ מומלץ לבקש כלי רכב עם מיזוג אוויר. == תחבורה בעיר == העיירה קטנה מספיק על מנת שהמבקרים בה יכולים להגיע ממקום למקום ברגל. ישנם גם שבילי אופניים רבים ברחבי העיירה ועל כן, תיירים רבים בוחרים לשכור אופניים במהלך השהות באיה נאפה. רכב שכור יאפשר לכם גם לנסוע ממקום למקום בעיירה וגם לחקור מעט יותר את האזור שבו נמצאת העיירה. אף על פי כן, כדאי לקחת בחשבון שהתנועה בכבישים שעוברים במרכז העיירה, ומקומות החנייה המועטים, עלולים להוות בעיה. ניתן גם להגיע ממקום למקום ברחבי העיירה באמצעות מונית. עלות המונית באיה נאפה סבירה למדיי בהשוואה למרבית ערי אירופה. מומלץ לוודא שהנהג מפעיל את המונה בתחילת הנסיעה. == יעדים סמוכים בולטים == לרנקה - עיר בדרום מזרח קפריסין בה נמצאים שדה התעופה הראשי של המדינה ונמלה השני בחשיבותו. מרכז העיר לרנקה נמצא במרחק של 45 דקות נסיעה ממרכז איה נאפה (49 קילומטרים). == ראו גם == == הערות שוליים ==